CELEX: 22021D0498
Language: sk
Date: 2018-10-26 00:00:00
Title: Rozhodnutie Spoločného výboru EHP č. 215/2018 z 26. októbra 2018, ktorým sa mení príloha X (Služby vo všeobecnosti) a príloha XVIII (Zdravie a bezpečnosť pri práci, pracovné právo a rovnaké zaobchádzanie s mužmi a ženami) k Dohode o EHP [2021/498]

25.3.2021   
               
               
                  SK
               
               
                  Úradný vestník Európskej únie
               
               
                  L 105/11
               
            
         ROZHODNUTIE SPOLOČNÉHO VÝBORU EHP č. 215/2018
         z 26. októbra 2018,
         ktorým sa mení príloha X (Služby vo všeobecnosti) a príloha XVIII (Zdravie a bezpečnosť pri práci, pracovné právo a rovnaké zaobchádzanie s mužmi a ženami) k Dohode o EHP [2021/498]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Smernica Európskeho parlamentu a Rady 2014/67/EÚ z 15. mája 2014 o presadzovaní smernice 96/71/ES o vysielaní pracovníkov v rámci poskytovania služieb, ktorou sa mení nariadenie (EÚ) č. 1024/2012 o administratívnej spolupráci prostredníctvom informačného systému o vnútornom trhu („nariadenie o IMI“) (1), sa má začleniť do Dohody o EHP.
                  
               
                     (2)
                  
                  
                     Prílohy X a XVIII k Dohode o EHP by sa preto mali zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            V prílohe X k Dohode o EHP sa v bode 3 [nariadenie Európskeho parlamentu a Rady (EÚ) č. 1024/2012] dopĺňa táto zarážka:
            
                        „–
                     
                     
                        
                           32014 L 0067: smernica Európskeho parlamentu a Rady 2014/67/EÚ z 15. mája 2014 (Ú. v. EÚ L 159, 28.5.2014, s. 11).“
                     
                  
         
            Článok 2
            Za bod 30a (rozhodnutie Komisie 2009/17/ES) prílohy XVIII k Dohode o EHP sa vkladá tento text:
            
                        „30b.
                     
                     
                        
                           32014 L 0067: smernica Európskeho parlamentu a Rady 2014/67/EÚ z 15. mája 2014 o presadzovaní smernice 96/71/ES o vysielaní pracovníkov v rámci poskytovania služieb, ktorou sa mení nariadenie (EÚ) č. 1024/2012 o administratívnej spolupráci prostredníctvom informačného systému o vnútornom trhu („nariadenie o IMI“) (Ú. v. EÚ L 159, 28.5.2014, s. 11).
                        Ustanovenia smernice sa na účely tejto dohody vykladajú s týmito úpravami:
                        V článku 4 ods. 3 písm. c) sa slová „podľa nariadenia (ES) č. 593/2008 (Rím I) a/alebo Rímskeho dohovoru“ neuplatňujú na štáty EZVO.“
                     
                  
         
            Článok 3
            Znenie smernice 2014/67/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 4
            Toto rozhodnutie nadobúda účinnosť 27. októbra 2018 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 5
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 26. októbra 2018
            
               
                  Za Spoločný výbor EHP
               
               
                  predsedníčka
               
               Oda Helen SLETNES
            
         
         
            (1)  Ú. v. EÚ L 159, 28.5.2014, s. 11.
         
            (*1)  Ústavné požiadavky boli oznámené.
      
      
         
            Vyhlásenie štátov EZVO
            k rozhodnutiu Spoločného výboru EHP č. 215/2018 z 26. októbra 2018, ktorým sa smernica 2014/67/EÚ začleňuje do dohody [2021/…]
            V smernici 2014/67/EÚ z 15. mája 2014 o presadzovaní smernice 96/71/ES o vysielaní pracovníkov v rámci poskytovania služieb sa stanovujú ustanovenia o cezhraničnom vymáhaní peňažných administratívnych sankcií a pokút. Začlenením tejto smernice nie je dotknuté začlenenie budúcich aktov obsahujúcich ustanovenia o cezhraničnom vymáhaní peňažných administratívnych sankcií a pokút.